**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 17.12.2019. broj: 01-3-56-49/19 imenovani smo u komisiju za ocjenu i odbranu završnog rada na drugom (II) ciklusu studija studenta Golijanin Miloša pod naslovom:

**MIROVNE OPERACIJE I HUMANITARNE INTERVENCIJE –**

**IZAZOVI POČETKOM 21. VIJEKA**

Komisija je u sastavu:

1. Prof.dr. Izet Beridan, predsjednik komisije
2. Doc.dr. Emir Vajzović, član/mentor
3. Prof.dr. Selmo Cikotić, član
4. Prof.dr. Mirza Smajić, zamjenik člana

Mentor rada je doc.dr. Emir Vajzović

Shodno Pravilima studiranja drugi (II) ciklus studija na Univerzitetu u Sarajevu, student je podnio zahtjev za ocjenu i odbranu završnog rada i priložio sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student položio sve ispite i izvršio druge obaveze predviđene studijskim programom.

Pregledom rada komisija je ocijenila da se student Golijanin Miloš pridržavao teme za izradu završnog rada. Daje se kratak rezime završnog rada:

U master radu je obrađena tema mirovnih operacija i humanitarnih intervencija, te izazovi sa kojima se susreću početkom 21. vijeka. Kroz rad su opisani jedinstveni modeli upravljanja mirovnim operacijama, njihove potencijalne prednosti kao i ograničenja za dalje angažovanje. Prikazano je da su mirovne misije UN postale najvidljiviji koncept ove organizacije ali i kako su one zapravo doživjele značajne sadržinske promjene. Sasvim je sigurno da su se UN, NATO i EU susretale sa brojnim izazovima ali ono što je ključno jeste da im je najveći izazov, iako su definisali oblast svog posebnog interesa, zapravo prijetnje da se naruši krhka stabilnost u novim demokratskim državama. Evolutivni razvoj prijetnji i izazova u svijetu praćen jakim talasom globalizacije je pratio i politička dešavanja u svijetu što je direktno uticalo na evoluciju mirovnih operacija. Na osnovu svega toga može se doći do zaključka da se od tzv. tradicionalnih mirovnih operacija i humanitarnih intervencija napravio iskorak ka višedimenzionalnim operacijama, namijenjenim stvaranju uslova za održivi i trajni mir ali i realizaciji sveobuhvatnih mirovnih sporazuma. Cilj rada je bio ispitati da li je dosadašnji koncept mirovnih operacija i humanitarnih intervencija adekvatan za izazove u 21. vijeku imajući u vidu nove vrste i modele konflikata u svijetu. Ključne riječi: mir, operacije, intervencije, konflikti, izazovi.

Komisija konstatira da je u završnom radu student **Golijanin Miloš** obradio odabranu temu primjenom naučnih/stručnih metoda, te time dokazao da je savladao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentu **Golijanin Milošu** odobri javnu odbranu.

Sarajevo, 28.02.2020.

K O M I S I J A:

|  |  |
| --- | --- |
| 1. |  |
| 2. | Prof.dr. Izet Beridan, predsjednik komisije |
| 3. | Doc.dr. Emir Vajzović, mentor / član komisije |
|  | Prof.dr. Selmo Cikotić, član komisije |
| 4. |  |
|  | Prof.dr. Mirza Smajić, zamjenik člana komisije |
|  |  |